כתובות פיניקיות-יווניות אתונאיות

[ממוזער|479x479 פיקסלים|מצבת שם־אנטיפטרוס האשקלוני, ועליה [אפיטף, תבליט ואפיגרמה]]
**הכתובות ה[[פיניקית|פיניקיות]]־[[יוונית עתיקה|יווניות]] האתונאיות** הן 18 כתובות עתיקות שנמצאו באזור אתונה (ארץ אטיקה). הן הקבוצה השנייה בגודלה של כתובות זרות באזור אחרי 25 הכתובות התראקיות. 9 מהמצבות נושאות כתובת פיניקית־יוונית דו־לשונית. כמעט כולן נושאות את ציון עיר מוצאו של הנפטר, ולא רק את המוצא הכללי, כמו רוב הכתובות הלא יווניות האחרות באזור. רובן עשויות משיש פנטלי  או הימטי .

מהכתובות עולה כי הפיניקים ביוון לא התייוונו לחלוטין, ושמרו על מורשתם הילידית, כפי שגם עולה מהכתובות הפיניקיות־יווניות מרודוס.

## רשימת הכתובות ופרסומיהן
מקום הגילוי, התארוך והמיקום המוזיאוני לפי בלבינה בבלר.

### כתובות דו־לשוניות

### כתובות ביוונית

## כתובות דו־לשוניות
### כתובת שם
ממוזער|תקריב הכתובות והתבליט על מצבת שם בן עבדעשתרתמצבת שיש פנטלי עם גמלון, בראשה כתובת אפיטף, מתחתיה תבליט, ומתחתיו כתובת אפיגרמה ארוכה יותר. האפיטף והאפיגרמה נחקקו, כנראה, על־ידי שני בעלי מלאכה שונים.

#### האפיטף
ימין|ממוזער|תקריב הגמלון והאפיטף
האפיטף בראש המצבה הוא:
זמנה המשוער של הכתובת הוא המאה ה־2 לפנה"ס. הכתובות הפיניקית דומה בסגנונה לכתובות אש נדר, אף שלא מדובר בכתובת דתית. הכתובות הפיניקית משתמשת בגוף ראשון בעוד היוונית משתמשת בגוף שלישי. הקבלה בין השמות מעלה שהשם "שם" משמעו "מזכיר או מנציח את שם אבותיו", שכן השם היווני המקביל הוא ; שמו מקביל לשמו של שם בן נח, ואולי זהו שמו השמי של אנטיפטרוס האדומי. הקבלה נוספת היא בין אפרודיטה לעשתרת (שמה של אפרודיטה הוא שיבוש קדום לשמה של עשתרת). השמות דעמצלח ודעמחנא רומזים על אלוהות לא מוכרת בשם "דעם", והם לא תורגמו ליוונית, אלא הועתקו אליה בצורות Δομσάλως ו־Δομανῶ, כאשר האות ח' מושמטת.

#### התבליט
התבליט מתאר גופה, לפי האפיגרמה גופת שם־אנטיפטרוס, שוכבת על שולחן מתים ; משמאל גוהרת מעליה חיית טרף, אריה לפי האפיגרמה, כאשר ראש הגופה נמצא בפיה. הגופה מוצגת בצדודית (פרופיל), אך ראש האריה פונה לכיוון המתבונן במצבה. מנגד לאריה, מימין, נראית דמות אנושית שסיתות פניה וידיה נפגם, שלפי האפיגרמה מייצגת את חברי המת, ואולי בפרט את דעמצלח. הדמות ערומה, שרירית, גודלה כמעט כפול מגודל הגופה, והיא הודפת את האריה. מאפייניה קרובים למסורות אמנותיות יווניות. האיש דוחף כה חזק, עד שכף רגלו בולטת ממסגרת התבליט (בפינה הימנית התחתונה). מעל כתף האיש משתרע חרטום אניה; זיהוי החרטום נעשה לפי האפיגרמה, אף שהוא דומה יותר לחלק האחורה באניה . החרטום מסותת עמוק יותר מהאיש, הגופה והאריה.

#### האפיגרמה
ממוזער|300x300 פיקסלים|תקריב האפיגרמה
האפיגרמה מתחת לתבליט היא:

משמעות האפיגרמה בעברית:אל תתנו לאיש להתפלא על תמונה זאת – שבצדה האחד מתארת

אריה ובשני מתארת חרטום. כי

בא אריה־שונא, בתקוותו את איבריי לפזר, אך חבריי

הרתיעו האריה וקברוני בקבר זה, הם

אשר אני אוהב ולהם (לישועתם) קיוויתי, בבואם

מהאניה הקדושה. עזבתי את פיניקיה ובזאת האדמה בגופי נקברתי.דו־לשוניות בכתובות, הנפוצה בכתובות הפיניקים ביוון, לא מעידה בהכרח על דו־לשוניות בחיים, אך במקרה זה, התחכום בתרגום הכתובת ליוונית והאפיגרמה היוונית הארוכה מעידים על מיומנות המאפיינת דו־לשוניות. 

### כתובת עבדתנת
[ממוזער|325x325 פיקסלים|תצלום מצבת עבדתנת, כפי שהופיע ב־[CIS]]
מצבת שיש פנטלי  ועליה כתובת:
זמנה המשוער של הכתובת הוא המאה ה־4 לפנה"ס. המצבה היא מצבת זיכרון שהקים לו האיש בחייו. הקבלה בין השמות היווניים לשמות הפיניקיים מעלה הקבלה בין ארטמיס לתנית ובן הליוס לשמש.

### כתובת מחדש
ממוזער|200x200 פיקסלים|העתק כתובת מחדש
מצבת שיש הימטי עם גמלון, ועליה הכתובת:

השם "מחדש" תורגם ליוונית כמו השם "בנחדש" מכתובת בנחדש מאתונה ומכתובת מנחם מתמש. משמעות השם "פנסמלת" היא "פני הסמל" – סמל הוא פסל, גם במקרא, ונראה שהפסל היה כה קדוש שהיווה רכיב תיאופורי בשמות.

### כתובת בנחדש מאתונה
ממוזער|336x336 פיקסלים|מצבת בנחדש
מצבת שיש פנטלי, ועליה כתובת:
בין הכתובת הפיניקית ליוונית מופיעות שתי רוזטות. בכתובת הזאת מובאת שושלת בעל־הכתובת בפיניקית ומוצאו (כתיון), וביוונית רק שמו הפרטי ומוצאו; תופעת קיצור זאת מאפיינת כתובות קבורה וכתובות נדר שמיות־יווניות. השם "בנחדש" קשור כנראה במולד הירח, ותרגומו ליוונית בכתובת מנחם הדו־לשונית מתמש הוא Νομενίος (no-me-ni-o-ne בכתב קיפרי הברתי), ומופיע גם בכתובת נדר מקרבת קונסטנטין. אדם כתי בשם "תגנץ" מופיע גם בכתובת פיניקית־יוונית מרודוס המתוארכת לתחילת המאה ה־2 לפנה"ס: .

### כתובת אספת
[ממוזער|200x200 פיקסלים|תצלום כתובת אספת, כפי שהופיע ב־[CIS]]
כתובת על שיש הימטי:

בכתובת הועתקו שמות המקדישה ואביה ליוונית, ולא תורגמו. מציב הכתובת הוא "יתנבל... רב כהנם אלים נרגל".  השומרונים הקדומים עבדו את נרגל, וייתכן שיתנבל היה מהשומרונים בשכם שקראו לעצמם צידונים. "רב כהנם אלם" הוא "רב כהני האל" – ריבוי הכבוד ל"אל" וסיומת מ' לרבים בסמיכות מצויים בכתובות אחרות.

### כתובת בנחדש מפיראוס
[ממוזער|180x180 פיקסלים|תצלום מזבח בנחדש, כפי שהופיע ב־[CIS]]

הכתובת, בפיניקית בלבד, נחרטה על מזבח אבן, ומתוארכת למאה ה־3 לפנה"ס בקירוב (יש המתארכים למאות ה־2 או ה־1 לפנה"ס). "ינח" הוא "הניח" בצורה הפיניקית לבניין הפעיל. למשמעות השם "בן־חדש" ראו בפירוש לכתובת בנחדש מאתונה לעיל. התואר "החתם" אולי קשור לחתימה בחותם הממשלה, משרה חשובה הנקראת בלטינית sigillarius. האל לו מוקדש המזבח הוא "אסכן אדר", "סכן (עם א' פרוסתטית) האדיר". הכתובת דומה בסגנונה לכתובות אש נדר.

### כתובת הרנא
[ממוזער|226x226 פיקסלים|תצלום מצבת הרנא, כפי שהופיע ב־[CIS]]
מצבת שיש פנטלי עם גמלון בראשה כתובת:

הרנא (במקור Έἰρήνη, היוטא נשמטה בטעות) הוא שם יווני שפירושו שלום. אותה הרנא מתוארת כ"בעלת בזנתי", המקביל לתיאורי "בעלי ערים" שונים במקרא (בעלי שכם, בעלי יריחו), וכן לתארים דומים מהמושבות הפיניקיות.

### כתובת עבד[...] הכתי
מצבת שיש הימטי, ועליה כתובת:

הכתובת היא, ככל הנראה, הכתובת הפיניקית־יוונית הקדומה ביותר ששרדה; בניגוד לכתובות רבות אחרות, השם הפיניקי לא תורגם ליוונית אלא תועתק בנאמנות למקור הפיניקי. ההשלמה "עבדי"־"Αβδαῖος" איננה וודאית, ייתכן שהשם הפיניקי הועתק כ־"Αβδης", והיו שהציעו להשלים "עבדשמש", כשם סבו של בנחדש הכתי.

### כתובת עבדאשמן
ממוזער|224x224 פיקסלים|שריד מצבת עבדאשמן
ממוזער|תקריב על כתובת עבדאשמן|ימין|200x200 פיקסליםשבר מצבת שיש פנטלי, ועל גמלונה כתובת:

הכתובת נמצאה על מצבה או איידיקולה  שרק חציה הימני שרד. קורפוס הכתובות השמיות משלים את תחילת השם האחרון ששרד כ"עב[דאשמן]".

### כתובת הרקליידס הדו־לשונית
מצבת שיש ועליה כתובת:

מתחת לכתובת היוונית ניכרים שרידי אותיות פיניקיות, במקום בו המצבה שבורה.

### כתובת המרזח
ממוזער|כתובת המרזח
הכתובת מסומנת כ־KAI 60. הכתובת כוללת ספרות פיניקיות. תאריך הכתובת הוא "שנת 14 לעם צידון"; "עם צידון" הוא שם לשתי ממדלות בצידון, אחת החלה ככל הנראה במאה ה־3 ונמשכה עד סופה, ואחת החלה בשנת 111 לפנה"ס. התארוך לפי התקופה המאוחרת (97 או 96 לפנה"ס) יותר היה מקובל בעבר, אך כיום חוקרים נוטים לתארך את הכתובת לאמצע המאה ה־3 לפנה"ס, לאור המונחים הכספיים המופיעים בכתובת.

משמעות הכתובת לפי נחום סלושץ היא: 

## כתובות ביוונית
### כתובת הרקליידס היוונית
כתובת על מצבת שיש פנטלי עם גמלון:

הכתובת מזוהה, למרות השם היווני, כפיניקית, בעקבות הכתובת הנוספת המוקדשת ל"הרקליידס" שהיא פיניקית מובהקת. השם, המוקדש להרקלס, מגלה זיקה למקבילו הפיניקי מלקרת, ומתורגם כנראה משם המוקדש לאל הפיניקי.

### כתובת סוטרידס
מצבת שיש פנטלי, ועליה הכתובת:

### כתובת אפולודורוס

### כתובת גרוש
כתובת על מצבת שיש פנטלי עם גמלון:

גרוש תעתק את שמו ליוונית, ולא תרגמוֹ. לא ברור אם גרוש הוא העבד או בעל העבד. ירקן באותו שם מ־403 לפנה"ס מוזכר ב־, ושני סתתים באותו שם נזכרו בכתובות מארכתאון: גרוש עבד פילוקלס (408/409 לפנה"ס) וגרוש עבד פלקרוס (408/407 לפנה"ס).

### כתובת מליכה
מצבת שיש פנטלי, ועליה הכתובת:

מתחת לכתובת שתי רוזטות. השם מבוסס על השורש השמי מ־ל־כ, כפי שניתן לראות גם ב־. זאת המצבה היחידה המוקדשת לזר באזור ספטוס .

### כתובת מליכה וקלימכה
מצבת שיש פנטלי פגומה ועליה תבליט שתי נשים, ומעל כל אחת מהן מופיע שמה:

### כתובת בן אנטיפטרוס
מצבת שיש הימטי שבורה בשמאלה, ועליה כתובת שרק סופה שרד:

### כתובת פויניקס
מצבת שיש פנטלי עם גמלון ועליה כתובת:

## ראו גם
* כתובות פיניקיות־יווניות מרודוס
* רשימת כתובות כנעניות וארמיות

## לקריאה נוספת

*
*
*
* 


## קישורים חיצוניים

* כתובת המרזח באתר מוזאון הלובר (AO 4827)
* כתובת בנחדש מאתונה באתר מוזאון הלובר (AO 4834)

## ביאורים

## הערות שוליים

קטגוריה:כתובות בפיניקית
קטגוריה:כתובות ביוונית
קטגוריה:כתובות פיניקיות-יווניות
קטגוריה:כתובות KAI
קטגוריה:יוון: עתיקות
קטגוריה:אתונה העתיקה
קטגוריה:פיראוס
קטגוריה:ממצאים ארכאולוגיים מאבן
קטגוריה:מוזיאון הלובר: עתיקות
קטגוריה:אשקלון: היסטוריה
קטגוריה:צידון
קטגוריה:איסטנבול: היסטוריה